cyanic-selkie/wikianc huggingface dataset:
কোট্টায়ম জেলা
কৃষিকাজ
কোট্টায়মে যেমন রয়েছে পর্বত ও পার্বত্য তরাই অঞ্চল তেমনই রয়েছে সমুদ্র নিকটস্থ নীচু ও সমতলভূমি৷ অবস্থানের ওপর ভিত্তি করে এই জেলায় বিভিন্ন ধরনের ফসল শাকসব্জি ও অর্থকরী ফসলের চাষ হয়৷ ধান হলো এখানকার উৎপাদিত প্রধান ফসল, যা মূলত প্রচুর পরিমাণে বাইকম ও উচ্চ কুট্টনাড়ের মতো নীচু অঞ্চলগুলিতে চাষ করা হয়ে থাকে৷ কেরালা রাজ্যে জেলাভিত্তিক ধান উৎপাদনে কোট্টায়ম জেলা পালঘাট ও আলেপ্পি জেলার পর তৃতীয় স্থান অধিকার করেছে৷ যদিও স্থানীরদের মধ্যে চালই প্রধান খাদ্যশস্য তবুও অর্থকরী ফসল হিসাবে রাবারের চাষের ব্যপকতা বৃদ্ধি পাওয়ায় ধানের ফলন হ্রাস পাচ্ছে৷ রবার চাষের ক্ষেত্রে কোট্টায়ম কেরল তথা সমগ্র ভারতে যথেষ্ট পরিমানে যোগানের উৎস৷ কোট্টায়ম ভারতের বৃহত্তম রবার উৎপাদক জেলা৷ রাবার গাছ ও রাবার উৎপাদনে স্থানীয় কৃষকদের জন্য স্থায়ী অর্থ উপার্জনের সহজ পন্থা,শুধু তাই নয় এই অঞ্চলের আবহাওয়ার রবার উৎপাদনের জন্য যথেষ্ট উপযোগী। উচ্চভূমি অঞ্চল এই চাষের ক্ষেত্রে অধিক ফলনদায়ী হলেও সারা জেলায় বিভিন্ন স্থানে এই চাষ হয়ে থাকে। এ ব্যতীত অন্যান্য প্রধান উৎপাদিত ফসলগুলি হল সাবু(ট্যাপিওকা), নারকেল, বিভিন্ন শাক সবজি এবং গোলমরিচ। রাবার উৎপাদন বৃদ্ধি এবং উন্নত প্রযুক্তি ব্যবহারের লক্ষ্যে ভারত সরকার কোট্টায়ম শহরে একটি রাবার বোর্ড এবং রাবার গবেষণা কেন্দ্র প্রতিষ্ঠা করেছেন।
জনতত্ত্ব
২০১১ খ্রিস্টাব্দে ভারতের জনগণনা অনুসারে কেরালা ১৯,৭৪,৫৫১ জন, যা স্লোভেনিয়া রাষ্ট্রের বা মার্কিন যুক্তরাষ্ট্রের নিউ মেক্সিকো রাজ্যে জনসংখ্যার সমতুল্য। ওই বছর ভারতের মোট ৬৪০ টি জেলার মধ্যে জনসংখ্যার বিচারে এই জেলাটি ২৩৪তম স্থান অধিকার করেছে। জেলাটির জনঘনত্ব । ২০০১ থেকে ২০১১ খ্রিস্টাব্দ পর্যন্ত এই জেলার জনসংখ্যা বৃদ্ধির হার ছিল ১.৩২ শতাংশ। কোট্টায়ম জেলাতে প্রতি হাজার পুরুষে ১০৪০ জন নারী বাস করেন। জেলাটির মোট সাক্ষরতার হার ৯৭.২১ শতাংশ যেখানে পুরুষ সাক্ষরতার হার ৯৭.৯৭ শতাংশ এবং নারী সাক্ষরতার হার ৯৬.৪৮ শতাংশ, এছাড়া এই জেলাটি সাক্ষরতার হারে কেরালা রাজ্যে প্রথম এবং সারা ভারতে চতুর্থ স্থান অধিকার করেছে।
ধর্ম
২০১১ খ্রিস্টাব্দের ভারতীয় জনগণনা অনুসারে কোট্টায়মজেলার সংখ্যাগরিষ্ঠ ধর্ম হলো হিন্দুধর্ম যা ওই জেলার ৪৯.৮১% লোক পালন করেন, তৎপরবর্তী বৃহত্তর ধর্মাবলম্বী হলো খ্রিস্টধর্ম যা ঐ জেলার ৪৩.৪৮% লোক পালন করেন। এছাড়া সংখ্যালঘুদের মধ্যে রয়েছে ৬.৪১% ইসলাম ধর্মাবলম্বী মুসলিমরা।
কোট্টায়ম, তিরুবল্ল এবং চেঙ্গন্নুর হল হিন্দুদের পবিত্র ধর্মস্থল শবরীমালা মন্দিরের যাওয়ার নিকটস্থ তিনটি রেলওয়ে স্টেশন।
রাজনীতি
কোট্টায়ম জেলাতে রয়েছে নয়টি বিধানসভা কেন্দ্র এবং তিনটি লোকসভা কেন্দ্র।
লালা আবদুল রশিদ
লালা আবদুল রশিদ বা আবদুল রশিদ (১ জুন ১৯২২ – ৮ মার্চ ১৯৮৮) পাকিস্তানের স্বর্ণপদক জয়ী ১৯৬০ সালের অলিম্পিক ফিল্ড হকি দলের সদস্য ছিলেন। পুরো টুর্নামেন্ট জুড়ে তিনি গোলরক্ষক হিসাবে খেলেছিলেন।
প্রাথমিক ও শিক্ষা জীবন
১৯২২ সালের ১ জুন ব্রিটিশ ভারতের রাওয়ালপিন্ডিতে জন্মগ্রহণ করেছিলেন, তাঁর জন্ম কাশ্মীরি বাট পরিবার থেকে, যার পিতা-মাতা ১৯০০ এর দশকের গোড়ার দিকে কাশ্মীর থেকে চলে এসেছিলেন। তিনি রাওয়ালপিন্ডির ড্যানির উচ্চ বিদ্যালয়ে পড়াশোনা করেন এবং তারপরে গর্ডন কলেজে (পাকিস্তান) যোগদান করেন, সেখানে তিনি হকি খেলেন। স্নাতক শেষ হওয়ার পরে, তিনি পাঞ্জাব বিশ্ববিদ্যালয়, লাহোরের হয়ে খেলতে নির্বাচিত হন এবং 1942 সালে তাদের হয়ে খেলেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (April 2019)">উদ্ধৃতি প্রয়োজন  ]
আন্তর্জাতিক ক্যারিয়ার
রশিদ অলিম্পিকে পাকিস্তানের প্রতিনিধিত্ব করেছিলেন এবং১৯৬০ সালের রোম অলিম্পিকে স্বর্ণপদক জিতানো সেই দলেরই অংশ ছিলেন। পুরো টুর্নামেন্টের সময় পাকিস্তানের বিপক্ষে মাত্র একটি গোল করা হয়েছিল, অন্যদিকে লালা আবদুল রশিদ স্কোরের সমস্ত প্রচেষ্টা বন্ধ করতে সক্ষম হয়েছিল। ১৯৪৭ সালে পাকিস্তানের স্বাধীনতার পর প্রথমবারের মতো ফিল্ড হকিতে পাকিস্তান অলিম্পিকের স্বর্ণ জিতেছিল। আবদুল রশিদ ১৯৭০ এর দশকের শেষদিকে পাকিস্তানের দলের কোচ হিসাবেও দায়িত্ব পালন করেছিলেন। তিনি কয়েক মাস ধরে এশিয়ান হকি ফেডারেশনের মহাব্যবস্থাপকের পদেও ছিলেন, তবে দ্রুত পদত্যাগ করেন। তিনি হকি বিশ্বে অত্যন্ত সম্মানিত ছিলেন এবং ১৯৬০ সালে একটি উদীয়মান খেলোয়াড়ের পুরস্কার অর্জন করে আন্তর্জাতিক স্তরে ফিল্ড হকের প্রোফাইল বাড়াতে সহায়ক ভূমিকা পালন করেছিলেন।
জামিয়া নঈমীয়া লাহোর
জামিয়া নঈমীয়া লাহোর হল সুন্নি বেরলভী আন্দোলনের সাথে যুক্ত লাহোরের একটি ইসলামী বিশ্ববিদ্যালয়। এটি প্রতিষ্ঠা করেছিলেন সরফরাজ আহমেদ নঈমীর পিতা মুফতি মুহাম্মদ হোসাইন নঈমী। এটি পাকিস্তানে বেরলভী আন্দোলনের জন্য সবচেয়ে বড় সুন্নি প্রতিষ্ঠান হিসেবে কাজ করছে।
সন্ত্রাসের বিরুদ্ধে আন্দোলন
২০০৯ সালে সালের মে মাসে, এই ইনস্টিটিউটের অধ্যক্ষ মুফতি সরফরাজ আহমেদ নঈমীর দ্বারা একটি ঘোষণা করা হয়েছিল যে, "সেনাবাহিনীকে অবশ্যই তালেবানদের একবারে এবং চিরকালের জন্য নির্মূল করতে হবে অন্যথায় তারা পুরো দেশ দখল করবে যা একটি বড় বিপর্যয় হবে"। ২০০৯ সালের মে মাসে, তিনি সরকার কর্তৃক আহ্বান করা ইসলামী পণ্ডিতদের একটি সম্মেলনেও অংশ নিয়েছিলেন যেখানে আত্মঘাতী হামলা এবং নিরপরাধ মুসলমানদের শিরশ্ছেদকে অনৈসলামিক বলে সমালোচনা করা হয়েছিল। তিনি তালেবানের ইসলামের কঠোর ব্যাখ্যার বিপরীতে মহিলাদের জন্য শিক্ষার সমান প্রবেশাধিকার এবং বিদ্যালয়ে কম্পিউটারের ব্যবহারের পক্ষে কথা বলেন।
সন্ত্রাসবাদী আক্রমণ
এই ইনস্টিটিউটটি বিশ্ব মিডিয়ায় হাইলাইট হয়েছিল যখন এটি একটি আত্মঘাতী বোমা হামলার লক্ষ্যবস্তু হয়েছিল যেখানে এর অধ্যক্ষ সরফরাজ আহমেদ নঈমী নিহত হন। নিউইয়র্ক টাইমসের মতে, হামলাটি তালেবানদের বিরুদ্ধে বিশ্ববিদ্যালয় কর্তৃক জারি করা ফতোয়া (রায়) এর প্রতিশোধ হিসেবে হয়েছিল।
চিত্রবাণী
চিত্রবাণী হলো পূর্ব ভারতের প্রাচীনতম মিডিয়া প্রশিক্ষণের শিক্ষাপ্রতিষ্ঠান। ফরাসি কানাডিয়ান জেসুইট ধর্মযাজক গাস্তঁ রোবের্জ (১৯৩৫ -২০০৫) ১৯৭০ খ্রিস্টাব্দের ৫ অক্টোবর ভারতের চলচ্চিত্র জগতের মহান ব্যক্তিত্ব সত্যজিৎ রায়ের পূর্ণ সহযোগিতায় কলকাতায়  সেন্ট জেভিয়ার্স কলেজের এক্সটেনশন পরিষেবা হিসাবে প্রতিষ্ঠা করেন। তিনি প্রথম পঁচিশ বৎসর এই প্রশিক্ষণ কেন্দ্রটির প্রতিষ্ঠাতা-পরিচালক ছিলেন। সূচনাকাল থেকেই সত্যজিৎ রায় চিত্রবাণী সোসাইটির উপদেষ্টা ও প্রতিষ্ঠাতা-সদস্য ছিলেন। সমাজ সংযোগের উপর গাস্তঁ রোবের্জের লেখা পঁচিশটিরও বেশি বই চিত্রবাণী' র দর্শন ও শিক্ষার দিক নির্দিষ্ট করেছে। শিক্ষা প্রতিষ্ঠানটি পশ্চিমবঙ্গ সরকার কর্তৃক সামাজিক যোগাযোগ ক্ষেত্রে একটি স্বেচ্ছাসেবী শিক্ষা প্রতিষ্ঠান হিসাবে পরিগণিত হয়েছে। প্রতিষ্ঠানটি ১৯৭৯ খ্রিস্টাব্দে সোসাইটি হিসাবে নিবন্ধিত হয়।
প্রেক্ষাপট
পূর্ব ভারতের কলকাতায় ১৯৪৭ খ্রিস্টাব্দে সত্যজিৎ রায়, চিদানন্দ দাশগুপ্ত, বংশী চন্দ্রগুপ্ত প্রমুখেরা ভারতে ফিল্ম সোসাইটি আন্দোলন শুরু করার উদ্দেশ্যে প্রতিষ্ঠা করেন - কলকাতা ফিল্ম সোসাইটি। ফলে সাধারণ মানুষের কাছে চলচ্চিত্র সহজলভ্য হয়। ভালো ছবি প্রদর্শনের ব্যবস্থা করে দর্শকের রুচি বৃদ্ধির প্রচেষ্টাও ছিল তাদের। কিন্তু অভাব ছিল সেসময়ের 'সিরিয়াস’ শিক্ষার্থীদের মিডিয়া নিয়ে সৃষ্টিশীল চিন্তাভাবনা বিনিময় করার উপযুক্ত স্থানের। গাস্তঁ রোবের্জ চেয়েছিলেন এমন একটা পরীক্ষামূলক কেন্দ্র গড়ে তুলতে যেখানে প্রতিভাবান আগ্রহী শিক্ষার্থীরা চলচ্চিত্র ও ফিল্ম-সংস্কৃতি উপর প্রাতিষ্ঠানিক চর্চার পাশাপাশি রেডিয়ো,ফোটোগ্রাফি, শিক্ষামূলক টেলিভিশন নিয়ে সামাজিক সংযোগের এক বিস্তৃত পরিসর পাবে। সেসময় স্বল্পসংখ্যক উৎসাহী শিক্ষার্থী কেবলমাত্র আমেরিকান সেন্টার অথবা  ব্রিটিশ কাউন্সিলের মাধ্যমে আন্তর্জাতিক সংস্কৃতির ছোঁয়া পেতেন। ১৯৭০ খ্রিস্টাব্দের ৫ অক্টোবর চিত্রবাণী প্রতিষ্ঠা সফল ও সম্ভব করল দুটো দিক - একাধারে ফিল্ম সোসাইটির আন্দোলন এবং অন্যদিকে পড়ুয়াদের সমাজ-সংযোগের পছন্দসই ক্ষেত্র বেছে পড়াশোনা, গবেষণা করার সুযোগ। প্রতিষ্ঠাতা-পরিচালক গাস্তঁ রোবের্জের ভাবনার ধ্রুবপদটি ছিল - অ্যা হিউম্যান টাচ ইন কমিউনিকেশন" অর্থাৎ সংযোগ হোক মানবিক, গণসংযোগমাধ্যমের ব্যবহার হোক মানুষের কল্যাণে। দীপক মজুমদার,উৎপলকুমার বসু, শমীক বন্দ্যোপাধ্যায়, বীরেন দাসশর্মা'র মতো চলচ্চিত্রবেত্তারা যুক্ত হলেন চিত্রবাণী'র ফিল্ম স্টাডিজ়ের কোর্স— সিনেম্যাটোগ্রাফি, এডিটিং, সাউন্ড রেকর্ডিংয়ের পাঠ পরিচালনায়। সত্যজিৎ রায় ছিলেন অন্যতম মেন্টর হিসাবে। চিত্রবাণী'র শুরু করা এক্সটেনশন পরিষেবা তথা ফিল্ম স্টাডিজের পথেই কলকাতার  সেন্ট জেভিয়ার্স কলেজে প্রতিষ্ঠা হয় এডুকেশনাল মাল্টিমিডিয়া রিসার্চ সেন্টার বা (ইএমআরসি ) ও সেই সঙ্গে মিডিয়া তথা কমিউনিকেশন স্টাডিজ়বিষয়ে  বিশ্ববিদ্যালয়ের প্রাতিষ্ঠানিক স্বীকৃতি।
অর্জন
চিত্রবাণী ভারতীয় উপমহাদেশের চলচ্চিত্র-সংস্কৃতিতে প্রাতিষ্ঠানিক শিক্ষার বাতাবরণ গড়ে তুলতে উল্লেখযোগ্য ভূমিকা পালন করেছে। প্রতিষ্ঠাকাল হতে বিভিন্ন সময়ের যে উদ্যোগ গ্রহণ করে ও সফলতা অর্জন করে তা নিম্নে বর্ণিত হল -
কোর্স সমূহ
সংস্থাটিতে সার্টিফিকেট (১ সপ্তাহ হতে তিন মাসের) ও ডিপ্লোমা (তিন মাস হতে ১ বৎসরের) নিম্নলিখিত বিষয়গুলির চালু আছে -
শেখ সালাহউদ্দিন
শেখ সালাহউদ্দিন আহমেদ (১০ ফেব্রুয়ারি, ১৯৬৯ - ২৯ অক্টোবর, ২০১৩) একজন বাংলাদেশী আন্তর্জাতিক ক্রিকেটার।
তিনি রূপসা উপজেলার রাজাপুর গ্রাম, খুলনায় জন্মগ্রহণ করেন। বাংলাদেশের হয়ে খেলেছেন ছয়টি ওডিআই। আন্তর্জাতিক ক্রিকেটে অভিষেক হয়েছিল ১৯৯৭ সালের জুলাইতে শ্রীলঙ্কায় অনুষ্ঠিত এশিয়া কাপে পাকিস্তানের বিপক্ষে ম্যাচে। তিনি ছিলেন বাংলাদেশ ক্রিকেট বোর্ডের (বিসিবি) খুলনা বিভাগীয় কোচ। এছাড়া তিনি বাংলাদেশ ক্রিকেট বোর্ডের (বিসিবি) ডেভেলপমেন্ট কোচ এবং ক্লাসিক ক্রিকেট একাডেমির পরিচালক ছিলেন।
রোজ হলারম্যান
রোজ হলারম্যান (Rose Hollermann; জন্ম: ২৫ ডিসেম্বর ১৯৯৫) একজন মার্কিন হুইলচেয়ার বাস্কেটবল খেলোয়াড়।
প্রাথমিক জীবন
রোজ জন্মগ্রহণ করেন মার্কিন যুক্তরাষ্ট্রের মিনেসোটার এলিসিয়ান শহরে। তিনি ওয়াটারভিলি-এলিসিয়ান-মরিস্টাউন উচ্চ বিদ্যালয়ে এবং পরে আর্লিংটনের টেক্সাস বিশ্ববিদ্যালয়ে থেকে পড়াশোনা করেছিলেন।
খেলোয়াড় জীবন
২০১১ সালের প্যারাপান আমেরিকান গেমস, ২০১২ গ্রীষ্মকালীন প্যারালিম্পিক, ২০১৫ প্যারাপান আমেরিকান গেমস এবং ২০১৯ প্যারাপান আমেরিকান গেমসে, রোজ মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন।
২০১৬ গ্রীষ্মের প্যারালিম্পিক তিনি মার্কিন যুক্তরাষ্ট্রের হুইলচেয়ার বাস্কেটবল দলের প্রতিনিধিত্ব করে একট করে স্বর্ণপদক জয় করেছিলেন।
বাগনান বিধানসভা কেন্দ্র
বাগনান (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং বাগনান বিধানসভা কেন্দ্রটি বাগনান-২ সমষ্টি উন্নয়ন ব্লক এবং বাগনান-১,বাগনান-২,বাঙালপুর,হাতুরিয়া-১,হাতুরিয়া-২ ও খালোর গ্রাম পঞ্চায়েত যুক্ত হয়। এই ৬টি গ্রাম পঞ্চায়েত বাগনান-১ সমষ্টি উন্নয়ন ব্লকের অংশ ছিল। বাগনান বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
লাদুওয়া
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৯ মিটার (৬৮৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে লাদুওয়া শহরের জনসংখ্যা হল ২২,৪৩৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে লাদুওয়া এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
বিরজাশঙ্কর গুহ
বিরজাশঙ্কর গুহ (১৫ আগস্ট ১৮৯৪ ― ২০ অক্টোবর ১৯৬১) ছিলেন আন্তর্জাতিক খ্যাতিসম্পন্ন ভারতীয় বাঙালি জৈবিক নৃতত্ববিদ। বিংশ শতকের গোড়ার দিকে তিনি বৈচিত্র্যময় ভারতে বসবাসকারী জনসমষ্টিকে জাতিগোষ্ঠীতে শ্রেণীবদ্ধ করেন। তেমনই ভাষার বৈচিত্র্যে তিনি তাঁর বৈজ্ঞানিক ধারনায় স্থানীয় ভাষাকে জনপ্রিয় করার অন্যতম পথিকৃৎ ছিলেন। তিনি  অ্যানথ্রোপোলজিক্যাল সার্ভে অফ ইন্ডিয়ার (এ এস আই-এর (১৯৪৫-১৯৫৪) প্রথম পরিচালক।
কর্মজীবন
বিরজাশঙ্কর কলকাতার বঙ্গবাসী কলেজে দর্শনের অধ্যাপক হিসাবে কিছুদিন কাজ করেন। এখানে স্যার ব্রজেন্দ্রনাথ শীলের পরামর্শে পৃথিবীর জীববিজ্ঞান ও উদ্ভিদবিজ্ঞানের প্রতি আগ্রহ বাড়ে এবং তিনি অতীতের পুরাবস্তু সংগ্রহে উৎসাহী হয়ে ওঠেন। ব্রজেন্দ্রনাথ শীলের উদ্যোগে তিনি বাংলা সরকারের নৃবিজ্ঞান স্কলার হয়ে ১৯১৭ খ্রি হতে ১৯২০ খ্রি পর্যন্ত অসমের  খাসি উপজাতিদের উপর সমীক্ষা চালান। তাঁর কৃতিত্ব পূর্ণ এই গবেষণার জন্য তিনি  হার্ভার্ড বিশ্ববিদ্যালয়ের 'হেমেনওয়ে ফেলোশিপ' নিয়ে  আমেরিকায় যান। ১৯২২ খ্রিস্টাব্দ হতে ১৯২৪ খ্রিস্টাব্দ পর্যন্ত তিনি হার্ভার্ড মিউজিয়াম অফ ন্যাচারাল হিস্ট্রি (নিউ ইয়র্ক) এবং ওয়াশিংটন ডিসির স্মিথসোনিয়ান ইনস্টিটিউশনের ব্যুরো অফ এথনিসিটিতে গবেষক হিসেবে কাজ করেন।  বিশ্ববিদ্যালয়ের নৃ-বিজ্ঞানে এম.এ পাশের পর তিনি  রোল্যান্ড ডিক্সন এবং আর্নেস্ট হুটনের অধীনে  ‘দি রেসিয়ান বেলিস অফ দি কাস্ট সিস্টেম ইন ইন্ডিয়া’ বিষয়ে গবেষণা করে ১৯২৪ খ্রিস্টাব্দে পিএইচডি ডিগ্রি লাভ করেন। এই বিষয়ে ভারতীয়দের মধ্যে প্রথম ডক্টরেট হওয়ার কৃতিত্ব অর্জন করেন তিনি। ১৯২৬ খ্রিস্টাব্দে দেশে ফিরে তিনি কলকাতা বিশ্ববিদ্যালয়ে নতুন খোলা নৃতত্ত্ব বিজ্ঞান বিভাগে ফিজিক্যাল অ্যানথ্রোপলজির অস্থায়ী লেকচারার হিসাবে  শরৎচন্দ্র মিত্রের স্থলাভিষিক্ত হন। ১৯২৭ খ্রিস্টাব্দে তিনি জুয়োলজিক্যাল সার্ভে অফ ইন্ডিয়ার নৃতাত্ত্বিক বিভাগে অফিসার ইনচার্জ নিযুক্ত হন।
দ্বিতীয় বিশ্বযুদ্ধের সময় ১৯৪২ খ্রিস্টাব্দে জুয়োলজিক্যাল সার্ভে অফ ইন্ডিয়া বারাণসীতে স্থানান্তরিত হলে তিনি সেখানে যান। ১৯৪৫ খ্রিস্টাব্দের ১লা ডিসেম্বর নৃ-বিজ্ঞান বিভাগ জুয়োলজিক্যাল সার্ভে অফ ইন্ডিয়া থেকে পৃথক হয়ে যায়, তখন তিনি এই নতুন সংস্থার 'অফিসার অন স্পেশাল ডিউটি' ছিলেন। পরে ১৯৪৬ খ্রিস্টাব্দের ১লা আগস্ট সংস্থার নাম হয় অ্যানথ্রোপোলজিক্যাল সার্ভে অফ ইন্ডিয়া এবং তিনি হলেন সংস্থাটি প্রথম পরিচালক এবং ভারত সরকারের নৃ-বিজ্ঞান বিষয়ক উপদেষ্টা। তাঁর উদ্যোগে সংস্থার প্রথম কাজ ছিল  আন্দামান ও নিকোবর দ্বীপপুঞ্জের পর্যবেক্ষণ। উপজাতিদের মধ্যে কাজ করার প্রথম ভারতীয় দলের নায়ক হয়ে তিনি ১৯৪৭ খ্রিস্টাব্দে আন্দামান যান। সার্ভের কাজ সুচারুভাবে করার জন্য ১৯৫১ খ্রিস্টাব্দে আন্দামানে এবং ১৯৫৩ খ্রিস্টাব্দে শিলংয়ে আঞ্চলিক কেন্দ্র খোলেন। প্রায় দশ বৎসরের চেষ্টায় তিনি সংস্থাটিকে সুদৃঢ় ভিত্তির ওপর দাঁড় করিয়েছিলেন।
১৯৫৫ খ্রিস্টাব্দে তিনি  রাঁচির 'সোশ্যাল এডুকেশন অরগানাইজারস্ ট্রেনিং সেন্টার' -এর পরিচালক হিসাবে যোগ দেন। পরের বছর ১৯৫৬ খ্রিস্টাব্দ হতে ১৯৫৯ খ্রিস্টাব্দ পর্যন্ত সময়ে  তিনি রাঁচির  'বিহার ট্রাইবাল রিসার্চ ইনস্টিটিউট'-এ অধিকর্তা হন।
অবদান
বিরজাশঙ্কর ছিলেন ভারতের প্রথম নৃবিজ্ঞানী যিনি তৎকালীন পূর্ব পাকিস্তান থেকে উদ্বাস্তুদের ভারতে চলে আসার কারণ অনুসন্ধান করে তিনি পুনর্বাসনে সরকারকে পরামর্শ দিয়েছিলেন।  তিনি ভারতের নৃতত্ত্বের ইতিহাস রচনায় আগ্রহী ছিলেন যেখানে তিনি সামাজিক ও সাংস্কৃতিক নৃবিজ্ঞানকে যথাযথ গুরুত্ব দিয়েছিলেন। এ ছাড়াও, সামাজিক নৃতাত্ত্বিক ও সমাজবিজ্ঞান বিষয় যেমন ― বস্তুগত সংস্কৃতি, যুব আস্তানা, জাতীয় জীবনে আদিবাসীদের স্থান,  সংস্কৃতির যোগাযোগ, উপজাতি কল্যাণ এবং প্রশাসন এবং জাতি গঠনে সামাজিক বিজ্ঞানের ভূমিকা নিয়ে তিনি স্পষ্ট ধারণা দিয়েছেন
সম্মাননা
বিরজাশঙ্কর গুহ নৃ-বিজ্ঞান সংক্রান্ত আন্তর্জাতিক বহু সম্মেলনে ভারতের প্রতিনিধিত্ব করেছেন। এশিয়ার মানববিজ্ঞান বিষয়ে অসামান্য মেধাভিত্তিক গবেষণার জন্য ১৯৪২ খ্রিস্টাব্দে এশিয়াটিক সোসাইটি অব বেঙ্গল তাঁকে সোসাইটির অ্যানানডেল মেমোরিয়াল মেডেল দ্বারা সম্মানিত করে। ১৯৩৪ খ্রিস্টাব্দে তিনি  গ্রেট ব্রিটেন এবং আয়ারল্যান্ডের রয়েল নৃতাত্ত্বিক ইনস্টিটিউটের ফেলো এবং আন্তর্জাতিক নৃবিজ্ঞান কংগ্রেসের স্থায়ী পরিষদের সদস্য হন। ১৯৩৮ খ্রিস্টাব্দে তিনি ব্রিটিশ অ্যাসোসিয়েশন ফর দ্য অ্যাডভান্সমেন্ট অব সায়েন্সের নৃবিজ্ঞান বিভাগের সভাপতি হন।
জীবনাবসান
বিরজাশঙ্কর ১৯৬১ খ্রিস্টাব্দের ২০ শে অক্টোবর তৎকালীন বিহারের বর্তমানে ঝাড়খণ্ডের ঘাটশিলা রেল দুর্ঘটনায় মারা যান।
জন্মদানবিরোধ
জন্মদানবিরোধ বা অ্যান্টি-নাটালিজম হল একটি দার্শনিক মতবাদ যাতে সংবেদনশীল প্রাণীর জন্ম এবং বংশবৃদ্ধিকে (মানুষ ব্যাতিত অন্য প্রাণী সহ) নৈতিকভাবে ভুল বলে মনে করা হয়: জন্মদানবিরোধের বিরোধী অর্থাৎ প্রতিজন্মদানবিরোধীরা তাই যুক্তি দেয় যে মানুষের সন্তান জন্ম দেয়া থেকে বিরত থাকা উচিত এবং সম্ভবত, অন্যান্য প্রাণীদের প্রজননও বন্ধ করা উচিত।   প্রাচীন গ্রীসে "জন্ম গ্রহন না করাই ভাল" এমন কিছু ধারনার উদ্ভব ঘটে বলে ইতিহাস থেকে জানা যায়  জন্মদানবিরোধ শব্দটি ( জন্মবাদ বা প্রো-নেটালিজম শব্দের বিপরীতে) সম্ভবত প্রথমবারের মতো থিওফিল দে গিরাউড তার বই ল'আর্ট ডি গিলোটিনার লেস প্রোক্রেটার্স: ম্যানিফেস্ট অ্যান্টি-নাটালিস্টে ব্যবহার করেছিলেন ।  পাণ্ডিত্যপূর্ণ  লেখালেখি ও নানা সাহিত্যকর্মে, জন্মদানবিরোধ এর পক্ষে বিভিন্ন নৈতিক যুক্তি উপস্থাপন করা হয়েছে, সম্ভবত যার মধ্যে সবচেয়ে গুরুত্বপূর্ণটি হল অসাম্যের যুক্তি, যা দক্ষিণ আফ্রিকার দার্শনিক ডেভিড বেনাটার উপস্থাপন করেছিলেন।
চালাকচর ইউনিয়ন
চালাকচর ইউনিয়ন বাংলাদেশের নরসিংদী জেলার মনোহরদী উপজেলার অন্তর্গত একটি ইউনিয়ন।
প্রশাসনিক এলাকা
গ্রাম সমুহঃ- মৌজা চার‌টি ১) হা‌ফিজপুর ২) চেঙ্গাইন ৩) চালাকচর ৪) বাঘ‌বের
ইতিহাস
চালাকচর বাজা‌রের ই‌তিহাসঃ
ঐ‌তিহ‌্যবাহী চালাকচর বাজার ১৯০৮ খ্রিঃ হা‌ফিজপুর গ্রা‌মের শেখ আকবর আলী ‌বেপারীর নেতৃত্বে প্রতি‌ষ্ঠিত হয়।
অর্থনীতি
প্রধান অর্থনী‌তি ধান, কলা কু‌টি শিল্প
সার্ক ট্যাঙ্ক ইন্ডিয়া
সার্ক ট্যাঙ্ক ইন্ডিয়া হল একটি ভারতীয় হিন্দি ভাষার ব্যবসায়িক আপাতবাস্তব টেলিভিশন অনুষ্ঠান। যা সনি এন্টারটেইনমেন্ট টেলিভিশনে প্রচারিত হয় । অনুষ্ঠানটি আমেরিকান অনুষ্ঠান শার্ক ট্যাঙ্কের ভারতীয় ফ্র্যাঞ্চাইজি । এটি দেখায় যে উদ্যোক্তারা বিনিয়োগকারী বা হাঙ্গরদের একটি প্যানেলের কাছে ব্যবসায়িক উপস্থাপনা করছেন, যারা তাদের কোম্পানিতে বিনিয়োগ করবেন কিনা তা সিদ্ধান্ত নেন।
ধারণা
শোতে সম্ভাব্য বিনিয়োগকারীদের একটি প্যানেল রয়েছে, যাকে "সার্ক" বা "হাঙ্গর" বলা হয়, যারা উদ্যোক্তাদের একটি ব্যবসা বা পণ্যের জন্য তাদের পিচ আইডিয়া শোনেন যা তারা বিকাশ করতে চায়। এই স্ব-নির্মিত মাল্টি-মিলিওনিয়াররা ব্যবসায়িক ধারণা এবং পণ্যগুলিকে বিচার করেন এবং তারপরে প্রতিটি প্রতিযোগীকে বাজারে সহায়তা করতে এবং পরামর্শ দেওয়ার জন্য তাদের নিজস্ব অর্থ বিনিয়োগ করবেন কিনা তা সিদ্ধান্ত নেন। এই অনুষ্ঠানের উপস্থাপক হলেন রণবিজয় সিংহ।
আ কাপিতাল
আ কাপিতাল হল একটি পর্তুগিজ বিকেলের সংবাদপত্র যা পর্তুগালের লিসবন থেকে ১৯৬৮ - ২০০৫ পর্যন্ত প্রকাশিত হয়েছিল।
ইতিহাস এবং প্রোফাইল
আ কাপিতাল প্রথম প্রকাশিত হয়েছিল ২১ ফেব্রুয়ারি ১৯৬৮ সালে। দৈনিক পত্রিকা দিয়ারিও পপুলার -এ সম্পাদকীয় দ্বন্দ্বের ফলে কাগজটি প্রতিষ্ঠিত হয়েছিল।
কার্নেশন বিপ্লবের আগে কাগজটি বিভিন্ন কোম্পানির মালিকানাধীন ছিল। বিপ্লবের পর কাগজটির জাতীয়করণ করা হয়।
আ কাপিতাল ৩০ জুলাই ২০০৫ এ প্রকাশনা বন্ধ করে দেয়।
তথ্যসূত্র
<references group="" responsive="1">
আগাভি টেকিলানা
আগাভি টেকিলানা (বৈজ্ঞানিক নাম: Agave tequilana) (ইংরেজি: blue agave  বা Tequila agave) হচ্ছে Asparagaceae পরিবারের  Agave গণের একটি উদ্ভিদ।
আদি নিবাস
এ গাছ মেক্সিকোর একটি অর্থকরী ফসল। ষোড়শ শতাব্দির শুরুর দিকে মেক্সিকোরা এক প্রকার পানীয় প্রস্তুত করার জন্য এর চাষ শুরু করে।
বিবরণ
এ গাছের ভেতরে আনারসের মত ফল থাকে যাকে হাট বলে। হার্টগুলো মাঝখানে দুভাগ করে কেটে তারপর প্রেশারকুকারে জ্বাল করা হয় একটানা ১২ থেকে ১৪ ঘণ্টা। এর পরে যে অ্যালকোহল বের হয় তা বাজারজাত করা হয়। এর পুষ্পদণ্ড প্রায় ১৫ ফুটের মতো লম্বা হয়। গাছের পাতা সাতআট ফুট পর্যন্ত লম্বা হয়। এদের কাণ্ড তৈরি হতে প্রায় ৫ বছর লেগে যায়। পুষ্পদণ্ড ১৫-২০ ফুট পর্যন্ত উঁচু হয়। হলুদাভ ফুল ফোটে। পরিবেশের উপর নির্ভর করে এ গাছ ১০ থেকে ৩০ বছর পর্যন্ত ফুল ফুটতে পারে। আগাভি এক ধরনের মনোকারপিক গাছ (Monocarpic plant) অর্থাৎ জীবনে যা একবারমাত্র ফুল-ফল-বীজ দিয়েই মারা যায়।
চাঁদিপুর, ওড়িশা
চাঁদিপুর (Chandipur) ভারতের ওড়িশা রাজ্যের বালেশ্বর জেলার একটি সমুদ্রতট। এটি বঙ্গোপসাগরের কাছে ও বালেশ্বর রেল স্টেশন থেকে প্রায় ১৬ কিমি দূরে অবস্থিত। এই সমুদ্রতটের একটি বিশেষত্ব হল ভাটার টানে জল প্রায় ৫ কিমি দূরে চলে যায়। এই বিশেষ বৈশিষ্ট সেখানকার জীববৈচিত্র্যকে সাহায্য করে। মির্জাপুরের কাছে সমুদ্রতটে এক বিপন্ন প্রজাতি লিমুলাসও দেখতে পাওয়া যায়।
ভৌগোলিক পরিবেশ
চাঁদিপুরের অক্ষাংশ ২১.৪৭° উত্তর ও দ্রাঘিমা ৮৭.০২° পূর্ব। সমুদ্রপৃষ্ঠ থেকে এর উচ্চতা ৩মি (৯.৮ ফুট)। শহরটি ৫১.৩৩০ একর (০.২০৭৭৩বর্গকিমি) ক্ষেত্রফল বিশিষ্ট।
জলবায়ু
গ্রীষ্মকালে এখানকার তাপমাত্রা ২৫°-৪০° সেন্টিগ্রেড, কিন্তু শীতকালে এখানকার তাপমাত্রা ১৭°-২৬° সেন্টিগ্রেড। নভেম্বর থেকে মার্চ মাস পর্যন্ত সময় এখানে পর্যটনের জন্য আদর্শ।
সেনাবাহিনীদের জন্য
চাঁদিপুর সমুদ্রতট ভারতীয় সেনাবাহিনীদের ইন্টিগ্রেটেড টেস্ট রেঞ্জ-এর জন্য গুরুত্বপূর্ণ, যা আব্দুল কালাম দ্বীপে অবস্থিত। ইন্টিগ্রেটেড টেস্ট রেঞ্জ-এর অনেকগুলি ক্ষেপণাস্ত্র (আকাশ, সূর্য, অগ্নি, পৃথ্বী ও ব্যালিস্টিক ক্ষেপণাস্ত্র) চাঁদিপুর সমুদ্রতট থেকে উৎক্ষেপিত হয়েছে। সম্প্রতি বরাক-৮ নামে একটি ক্ষেপণাস্ত্র উৎক্ষেপিত হয়েছে। চাঁদিপুর একটি অনন্য সৈকত কারণ এটি এখন যেখানে আছে প্রবল জোয়ারের কারণে পরে সেখানে নাও থাকতে পারে।
পরিবহন
চাঁদিপুরের নিকটবর্তী রেল স্টেশন হল বালেশ্বর। উড়িষ্যার বিভিন্ন শহর ও কলকাতার সাথে রেলপথ বা সড়কপথে বালেশ্বর সুসংযুক্ত। বালেশ্বর শহর থেকে বাস, অটো কিংবা ট্যাক্সি করে চাঁদিপুর যাওয়া যায়। জাতীয় সড়কপথ-১৬ এর মাধ্যমেও চাঁদিপুর পৌঁছানো যায়। চাঁদিপুর সমুদ্রতট বলেশ্বর রেল স্টেশন থেকে ১৬ কিমি দূরে অবস্থিত। এছাড়া স্থানীয় গাইড ও ট্রেকার সার্ভিসের মাধ্যমে পঞ্চলিঙ্গেশ্বর, দেবকুন্ড জলপ্রপাত, নীলগিরি জগন্নাথ মন্দির, ইমামী জগন্নাথ মন্দির, খিরাচরা গোপীনাথ মন্দির, বুড়িবালাম নদী র মোহনা, চাঁদিপুর সমুদ্রতট ও অন্যান্য জায়গায় যাওয়া যায়।
খাদ্য ও পর্যটন
বিভিন্ন ধরনের সামুদ্রিক খাবার এখানকার হোটেল ও রেস্তোরাঁয় পাওয়া যায়। মৎস জাতীয় খাবার এখানে খুবই সস্তা। এখানে ওড়িয়া ও বাঙালি খাবারও পাওয়া যায়। সমুদ্রসৈকত সুন্দর হওয়ার কারণে এখানে পর্যটনকেন্দ্র ও একাধিক হোটেল গড়ে উঠেছে।
হরপ্রসাদ শাস্ত্রী
শিক্ষা
হরপ্রসাদ শাস্ত্রী ব্রিটিশ বাংলা প্রদেশের (বর্তমান বাংলাদেশ) খুলনা জেলার কুমিরা গ্রামে জন্মগ্রহণ করেন। তবে তাদের আদি নিবাস ছিল উত্তর চব্বিশ পরগনা জেলার নৈহাটিতে। তার পারিবারিক পদবী ছিল ভট্টাচার্য। গ্রামের স্কুলে প্রাথমিক শিক্ষা অর্জনের পর হরপ্রসাদ কলকাতার সংস্কৃত কলেজিয়েট স্কুল ও প্রেসিডেন্সি কলেজে পড়াশোনা করেন। কলকাতায় তিনি তার বড়দা নন্দকুমার ন্যায়চঞ্চুর বন্ধু তথা বিশিষ্ট সমাজ সংস্কারক ও পণ্ডিত ঈশ্বরচন্দ্র বিদ্যাসাগরের সঙ্গে থাকতেন। ১৮৭১ সালে হরপ্রসাদ প্রবেশিকা পরীক্ষায় উত্তীর্ণ হন। ১৮৭৩ সালে ১৯ তম স্থান অধিকার  করেন ফার্স্ট আর্টস(এফএ) পরীক্ষায়। ১৮৭৬ সালে বি.এ. ডিগ্রি অর্জন করেন(৮ম স্থান)। বিএ পরীক্ষায় সংস্কৃতে প্রথম হওয়ায় প্রতি মাসে ৫০ টাকা 'সংস্কৃত কলেজ স্নাতক বৃত্তি', ৫ টাকা 'লাহা বৃত্তি', এবং 'রাধাকান্ত দেব মেডেল' লাভ করেন।১৮৭৭ সালে সংস্কৃতে সাম্মানিক হন। পরে এম.এ. পরীক্ষায় পাস করে তিনি 'শাস্ত্রী' উপাধি লাভ করেন। উক্ত পরীক্ষায় হরপ্রসাদই ছিলেন প্রথম শ্রেণীতে উত্তীর্ণ একমাত্র ছাত্র।
কর্মজীবন
১৮৭৮ সালে তিনি হেয়ার স্কুলে শিক্ষক রূপে যোগদান করেন। ১৮৮৩ সালে তিনি সংস্কৃত কলেজে অধ্যাপনা শুরু করেন। এই সময়ই বাংলা সরকার তাকে সহকারী অনুবাদক নিযুক্ত করে। ১৮৮৬ থেকে ১৮৯৪ সাল পর্যন্ত সংস্কৃত কলেজে অধ্যাপনার পাশাপাশি তিনি বেঙ্গল লাইব্রেরিতে গ্রন্থাগারিকের দায়িত্বও পালন করেন। ১৮৯৫ সালে তিনি প্রেসিডেন্সি কলেজের সংস্কৃত বিভাগীয় প্রধান হন।  এরপর ১৯০০ সালে তিনি সংস্কৃত কলেজের অধ্যক্ষ হন। ১৯০৮ সালে সংস্কৃত কলেজ থেকে অবসর নিয়ে তিনি সরকারের তথ্যকেন্দ্রে যোগ দেন। ১৯২১ থেকে ১৯২৪ পর্যন্ত ছিলেন ঢাকা বিশ্ববিদ্যালয়ের বাংলা ও সংস্কৃত বিভাগের অধ্যাপক এবং বিভাগীয় প্রধান।  অধ্যাপনা ও সরকারি কাজের পাশাপাশি হরপ্রসাদ শাস্ত্রী দু বছর এশিয়াটিক সোসাইটির সভাপতি, বারো বছর বঙ্গীয় সাহিত্য পরিষদের সভাপতি এবং লন্ডনের রয়্যাল এশিয়াটিক সোসাইটির সাম্মানিক সদস্য ছিলেন।  ১৯১১ সালে ব্রিটিশ সরকার তাঁকে কম্পানিয়ন অফ দ্য ইন্ডিয়ান এম্পায়ার (সি.আই.ই.) উপাধি প্রদান করে।
হরপ্রসাদ শাস্ত্রীর প্রথম গবেষণাপত্রটি ভারত মহিলা নামে বঙ্কিমচন্দ্র চট্টোপাধ্যায় সম্পাদিত বঙ্গদর্শন পত্রিকায় প্রকাশিত হয়। সেই সময় তিনি ছিলেন ছাত্র। পরে হরপ্রসাদ এই পত্রিকার নিয়মিত লেখকে পরিণত হন এবং নানা বিষয় নিয়ে লেখালেখি শুরু করেন। হরপ্রসাদকে ভারততত্ত্ব বিষয়ে আগ্রহী করে তোলেন বিশিষ্ট ভারততত্ত্ববিদ রাজেন্দ্রলাল মিত্র। তিনি রাজেন্দ্রলালের দ্য সংস্কৃত বুদ্ধিস্ট লিটারেচার অফ নেপাল গ্রন্থে সঙ্কলিত বৌদ্ধ পুরাণগুলির অনুবাদ শুরু করেন। এশিয়াটিক সোসাইটিতে তিনি রাজেন্দ্রলালের সহকারী ছিলেন। রাজেন্দ্রলালের মৃত্যুর পর সোসাইটিতে সংস্কৃত পুঁথি অন্বেষণ বিভাগের পরিচালক হন। অল্প কয়েকজন সহকারী নিয়ে হরপ্রসাদ এশিয়াটিক সোসাইটির দশ হাজার পুঁথির ক্যাটালগ প্রস্তুত করেন। এই ক্যাটালগের যে দীর্ঘ মুখবন্ধটি তিনি রচনা করেছিলেন, তা সংস্কৃত সাহিত্যের একটি মূল্যবান ইতিহাস। সংস্কৃত পুঁথি নিয়ে চর্চা করতে করতেই হরপ্রসাদ বাংলা পুঁথির বিষয়েও আগ্রহী হয়ে ওঠেন। পুঁথির সন্ধানে তিনি অনেকবার নেপাল গিয়েছিলেন। বাংলা ভাষার প্রথম গ্রন্থ ১৯০৭ সালে নেপালের রাজদরবার থেকে তিনি আবিষ্কার করেন 'চর্য্য বিনিশ্চয়', চর্যাগীতি বা চর্যাপদের পুঁথি। এই পুঁথিগুলি নিয়ে গবেষণার মাধ্যমে তিনি প্রমাণ করেন এগুলিই বাংলা সাহিত্যের আদিতম নিদর্শন।
তিনি ছিলেন শিক্ষাবিদ, সাহিত্যিক, বহু ভাষাবিদ, দার্শনিক, প্রত্নতত্ত্ববিদ ও ঐতিহাসিক। ১৮৯৬-তে 'মহামহোপাধ্যায়'এবং ১৯১১-তে সি,আই,ই উপাধি লাভ করেন। ঢাকা বিশ্ববিদ্যালয় থেকে ডি-লিট উপাধিতে ভূষিত হন ১৯২৭ সালে।
রচনাসমগ্র
১৯১৬ সালে চর্যাপদের পুঁথি নিয়ে রচিত তার গবেষণাপত্র হাজার বছরের পুরাণ বাঙ্গালা ভাষায় রচিত বৌদ্ধ গান ও দোঁহা নামে প্রকাশিত হয়। হরপ্রসাদ অনেক প্রাচীন গ্রন্থ সংগ্রহ করে প্রকাশ করেছিলেন। তিনি বহু গবেষণাপত্রও রচনা করেন। তিনি ছিলেন এক খ্যাতনামা হিস্টোরিওগ্রাফার। স্বীয় কাজের স্বীকৃতিস্বরূপ লাভ করেছিলেন বহু পুরস্কার ও সম্মান। তার বিখ্যাত বইগুলি হল বাল্মীকির জয়, মেঘদূত ব্যাখ্যা, বেণের মেয়ে (উপন্যাস), কাঞ্চনমালা (উপন্যাস), সচিত্র রামায়ণ, প্রাচীন বাংলার গৌরব ও বৌদ্ধধর্ম। তার উল্লেখযোগ্য ইংরেজি রচনাগুলি হল মগধান লিটারেচার, সংস্কৃত কালচার ইন মডার্ন ইন্ডিয়া ও ডিসকভারি অফ লিভিং বুদ্ধিজম ইন বেঙ্গল। বাঙালিয়ানা, বাঙালিত্ব, আমি বাঙালি এই বোধ। আমার বাঙালি বলিয়া যে একটা সত্তা আছে, এই জ্ঞান। বেশি সংস্কৃত পড়িলে লোকে ব্রাহ্মণ হইতে চায়, ঋষি হইতে চায়। সেটা খাঁটি বাংলার জিনিস নয়; তাহার সঞ্চার পশ্চিম হইতে। বেশি ইংরাজি পড়িলে কী হয় তাহা আর বলিয়া দিতে হইবে না। ...
-হরপ্রসাদ শাস্ত্রী রচনা সংগ্রহ, ২য় খণ্ড ইংরেজি গ্রন্থঃ Vernacular Literature of Bengal Before the Introduction of English Education, Discovery of Living Buddhism in Bengal, Magadhan Literature, Sanskrit Culture in Modern India.
অনিতা সুদ
অনিতা সুদ ভারতের একজন প্রাক্তন জাতীয় মহিলা সাঁতারের চ্যাম্পিয়ন। তিনি ১৯৮৭ সালের ১৭ই আগস্ট তারিখে ৮ ঘন্টা ১৫ মিনিট সময় নিয়ে ইংলিশ চ্যানেল অতিক্রম করেছিলেন এবং চ্যানেল অতিক্রমকারী দ্রুততম এশীয় সাঁতারু হয়েছিলেন। তিনি এই চ্যানেল অতিক্রমকারী ৩৩৩তম সাঁতারু ছিলেন। তিনি তাঁর কৃতিত্বের জন্য অর্জুন পুরস্কারে ভূষিত হন। সন্দীপ দিগভিকর তাঁর সাঁতারের প্রশিক্ষক।
অর্জন
১৯৭৫ সাল থেকে অনিতা সাঁতার কাটছেন। তিনি ১৯৭৭ সালে, কেরলের ত্রিভান্দ্রমে জাতীয় বয়স বিভাগের সাঁতারে প্রথম খ্যাতি অর্জন করেছিলেন, এখানে তিনি অনূর্ধ্ব- ১৩ বিভাগে অংশগ্রহণ করেছিলেন এবং নয়টি পদক জিতেছিলেন। তাঁর পদকগুলির মধ্যে ছিল চারটি স্বর্ণ, চারটি রৌপ্য এবং একটি ব্রোঞ্জ। এক বছর পরে তিনি বোম্বেতে মহারাষ্ট্র রাজ্যের প্রতিযোগিতায় ছয়টি শিরোপা জিতেছিলেন এবং দুটি রেকর্ডের উন্নতি ঘটিয়েছিলেন। এরপর তিনি ১০০ মিটার ফ্রিস্টাইলে দীর্ঘ দিনের জাতীয় চ্যাম্পিয়ন বরিষ্ঠ (সিনিয়র) স্মিতা দেশাইকে পরাজিত করেছিলেন। এইখানে তিনি নিজের উপস্থিতিকে দৃঢ়ভাবে সকলের সামনে প্রতিষ্ঠিত করেছিলেন।
বিতর্ক
২০১৬ সালের অক্টোবরে অনিতা সুদ অবহেলাকৃত ড্রাইভিং করে যুগান্ত বিশ্বাস নামক একটি স্কুলের ছেলেকে পেছন থেকে ধাক্কা মেরে ছিলেন। তাঁর নামে একটি মামলা হয়েছিল। শেষ পর্যন্ত ছেলেটির আঘাত খুব কম থাকায় বলা হয়েছিল অনিতা সুদ উক্ত অপরাধের জন্য আলাদাভাবে দোষী সাব্যস্ত হবেন না।
ব্যক্তিগত জীবন
অনিতা মহারাষ্ট্র থেকে এসেছেন।
বাংলাদেশ জাতীয় বাস্কেটবল দল
বাংলাদেশ জাতীয় বাস্কেটবল দল আন্তর্জাতিক বাস্কেটবল খেলায় বাংলাদেশের প্রতিনিধিত্বকারী দল। এটি বাংলাদেশ অ্যামেচার বাস্কেটবল ফেডারেশন দ্বারা পরিচালিত হয়। জাতীয় বাস্কেটবল দলের সর্বোচ্চ অর্জন ২০১০ দক্ষিণ এশিয়ান গেমসে ব্রোঞ্জ পদক জয়। বাংলাদেশ বাস্কেটবল ফেডারেশন ১৯৭৮ সালে ফিবার সদস্যপদ লাভ করে।
অলিম্পিক গেমস এবং বিশ্ব চ্যাম্পিয়নশিপ রেকর্ড
বাংলাদেশ কখনোই গ্রীস্মকালীন অলিম্পিকস বা ফিবা বিশ্ব চ্যাম্পিয়নশিপে যোগ্যতা অর্জন করেনি।
এশীয় চ্যাম্পিয়নশিপ রেকর্ড
বাংলাদেশ কখনোই ফিবা এশীয় চ্যাম্পিয়নশিপে কোন দলের বিপক্ষে জয় পায়নি। দলের সর্বোচ্চ অর্জন ১৯৭৯ সালে ১৩ তম স্থান।
ইউরোপের ভাষা
thumb|300px|right|ইউরোপের ভাষার মানচিত্র ইউরোপের প্রায় সর্বত্র ইন্দো-ইউরোপীয় ভাষা পরিবারের বিভিন্ন ভাষা প্রচলিত। ইন্দো-ইউরোপীয় ভাষাপরিবারটি শুধু ইউরোপেই সীমাবদ্ধ নয়। এটি একদিকে ককেশাস অঞ্চলের আর্মেনিয়া, তারপর পশ্চিম এশিয়ার ইরান, আফগানিস্তান হয়ে মধ্য এশিয়ার তাজিকিস্তান পর্যন্ত চলে গেছে। চীনের সামান্য অভ্যন্তরে প্রচলিত সারিকোলি ভাষাটি এই সূত্রটির সর্বপূর্ব প্রান্ত নির্দেশ করছে। ইন্দো-ইউরোপীয় ভাষার আরেকটি সূত্র আফগানিস্তান থেকে পাকিস্তান, উত্তর ভারত ও দক্ষিণ নেপাল হয়ে পূর্ব ভারত ও বাংলাদেশে প্রচলিত বাংলা ভাষাতে গিয়ে শেষ হয়েছে। উত্তর ভারত থেকে একটি বিচ্ছিন্ন শাখা শ্রীলঙ্কায় সিংহলি ভাষা এবং মালদ্বীপে মালদ্বীপীয় ভাষা হিসেবে প্রচলিত। এছাড়াও ১৫শ শতকের শেষ ভাগ থেকে সমুদ্রপথে অভিযানের ফলে ইন্দো-ইউরোপীয় ভাষাগুলি বহু দূরে ছড়িয়ে পড়েছে। বর্তমানে দুই আমেরিকা মহাদেশের প্রধান ভাষাগুলি ইন্দো-ইউরোপীয়; এগুলি হল ইংরেজি, ফরাসি, স্পেনীয় এবং পর্তুগিজ। অস্ট্রেলিয়া ও নিউজিল্যান্ডের প্রধান ভাষাও ইংরেজি। এছাড়াও বহু দ্বীপাঞ্চলে আদিবাসী বা প্রাক্তন আফ্রিকান দাস সম্প্রদায়ের লোকেরা ইন্দো-ইউরোপীয় ভাষার বিভিন্ন ক্রেওল ভাষাতে কথা বলে।
ইন্দো-ইউরোপীয় পরিবারের সদস্য নয়, এমন একটি ইউরোপীয় ভাষা হল বাস্ক ভাষা। এটি ফ্রান্স-স্পেন সীমান্তে পিরেনেস পর্বতমালার উভয় পাশে প্রচলিত। ইউরোপের আরও কিছু ভাষা উরালীয় ভাষাপরিবারের অন্তর্ভুক্ত। এদের মধ্যে আছে হাঙ্গেরীয় ভাষা, ফিনীয় ভাষা, এস্তোনীয় ভাষা এবং লাপ্পীয় ভাষা। আরও কিছু উরালীয় ভাষা ভোলগা নদীর তীরে এবং উত্তর এশিয়াতে উরাল পর্বতমালার উভয় পার্শ্বে দক্ষিণ সাইবেরিয়া পর্যন্ত বিস্তৃত।
বলকান অঞ্চলে প্রচলিত তুর্কি ভাষা ইউরোপে তুর্কি পরিবারের ভাষার একমাত্র নিদর্শন। তবে তুর্কি ভাষাপরিবার মূলত একটি এশীয় ভাষাপরিবার।
ইউরোপে একটি আফ্রো-এশীয় ভাষাও প্রচলিত। এটি হল মাল্টা দ্বীপপুঞ্জে প্রচলিত মাল্টীয় ভাষা।
২৮টি সদস্য বিশিষ্ট ইউরোপীয় ইউনিয়নের ২৪টি সরকারী ভাষা রয়েছে, তার মধ্যে কেবল ইংরেজি ও ফরাসি ভাষা প্রায়শই ব্যবহৃত হয়।
২০২৮ গ্রীষ্মকালীন অলিম্পিক
২০২৮ গ্রীষ্মকালীন অলিম্পিক (আনুষ্ঠানিকভাবে যা ৩৪তম অলিম্পিক ক্রীড়া প্রতিযোগিতা, লস অ্যাঞ্জেলেস ২০২৮ বা এলএ ২০২৮ নামে পরিচিত) হচ্ছে একটি আন্তর্জাতিক বহু-ক্রীড়াবিশিষ্ট প্রতিযোগিতার আসর যা মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসে ২০২৮ সালের ২১ জুলাই হতে ৬ই আগস্ট পর্যন্ত পর্যন্ত আয়োজন করার পরিকল্পনা করা হয়েছে। ১৯৯৬ গ্রীষ্মকালীন অলিম্পিকের পর এটি প্রথম অলিম্পিক ক্রীড়া প্রতিযোগিতা যা মার্কিন যুক্তরাষ্ট্রে আয়োজন করা হবে; উক্ত অলিম্পিক ক্রীড়া প্রতিযোগিতা মার্কিন যুক্তরাষ্ট্রের আটলান্টায় আয়োজন করে হয়েছিল।
এই প্রতিযোগিতার স্বাগতিক শহর নির্ধারণ প্রক্রিয়াটি মূলত ২০১৯ সালে শুরু এবং ২০২১ সালে বিজয়ী শহরটির নাম ঘোষণা করার কথা ছিল। তবে, ২০২২ শীতকালীন অলিম্পিক এবং ২০২৪ শীতকালীন অলিম্পিক উভয় প্রতিযোগিতা হতে বেশ কয়েকটি শহরকে নিলাম-ডাক প্রত্যাহার করার পরে, আন্তর্জাতিক অলিম্পিক কমিটি (আইওসি) ২০১৭ সালের জুলাই মাসে সম্মিলিতভাবে ২০২৪ এবং ২০২৮ উভয় প্রতিযোগিতার আয়োজক শহর নির্ধারণ করা সিদ্ধান্ত নিয়েছিল। এর ফলে ২০১৭ সালের ৩১শে জুলাই তারিখে, আইওসি থেকে ১.৮ বিলিয়ন ডলার অতিরিক্ত তহবিলের সাহায্যের সাথে লস অ্যাঞ্জেলেস ২০২৮ সালে আয়োজিত অলিম্পিক ক্রীড়া প্রতিযোগিতার জন্য নিলাম-ডাক করবে বলে এমন একটি চুক্তি সম্পাদন করেছিল, উক্ত সময়ে ২০২৪ সালের অলিম্পিক ক্রীড়া প্রতিযোগিতার জন্য প্যারিসের আয়োজক হওয়ার হওয়ার পথ পরিষ্কার হয়ে গিয়েছিল। ২০১৭ সালের ১৩ই সেপ্টেম্বর তারিখে, পেরুর লিমাতে আয়োজিত ১৩১তম আইওসি সেশনে উভয় শহরকে আনুষ্ঠানিকভাবে তাদের নিজ নিজ শহর তাদের নিলাম-ডাক অনুযায়ী অলিম্পিক ক্রীড়া প্রতিযোগিতা আয়োজনের জন্য বিজয়ী হিসেবে ঘোষণা করা হয়েছিল। আইওসি দ্বারা লস অ্যাঞ্জেলেস নিলাম-ডাকটি প্রচলিত এবং অস্থায়ী সুবিধাগুলোর ক্ষেত্রে রেকর্ড ভাঙ্গা সংখ্যা ব্যবহার করার জন্য এবং কর্পোরেট তহবিলের উপর নির্ভর করার জন্য প্রশংসিত হয়েছিল।
সিতলাই রেলওয়ে স্টেশন
সিতলাই রেলওয়ে স্টেশন বাংলাদেশের রাজশাহী বিভাগের রাজশাহী জেলার একটি রেলওয়ে স্টেশন।
অবস্থান
সিতলাই রেলওয়ে স্টেশন আব্দুলপুর-পুরনো মালদা লাইনের রাজশাহী-আমনুরা অংশে অবস্থিত।
ইতিহাস
সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে সিতলাই রেলওয়ে স্টেশন চালু হয়।
পরিষেবা
সিতলাই রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
অভিষেক বন্দ্যোপাধ্যায় (অভিনেতা)
অভিষেক বন্দ্যোপাধ্যায় একজন অভিনেতা, কাস্টিং ডিরেক্টর ও চিত্রনাট্যকার।
জীবনী
অভিষেক বন্দ্যোপাধ্যায় দিল্লি থেকে উচ্চশিক্ষা গ্রহণ করেছেন। তিনি দিল্লি থিয়েটারে কাজ করার মাধ্যমে অভিনয় জীবন শুরু করেন। তার অভিনীত প্রথম চলচ্চিত্র রং দে বাসন্তী। ২০০৮ সালে তিনি দিল্লি থেকে মুম্বাইয়ে চলে আসেন। ২০১০ সালে তিনি নক আউট চলচ্চিত্রে কাস্টিং ডিরেক্টর হিসেবে কাজ করেছিলেন। তিনি ২০১০ সালে সোল অব স্যান্ড চলচ্চিত্রেও অভিনয় করেছিলেন। ২০১১ সালে তিনি নো ওয়ান কিলড জেসিকা ও দ্য ডার্টি পিকচার চলচ্চিত্রে কাস্টিং ডিরেক্টর হিসেবে কাজ করেছিলেন। তিনি ২০১১ সালে নো ওয়ান কিলড জেসিকা চলচ্চিত্রে অভিনয়ও করেছিলেন। ২০১৩ সালে তাকে বাজাতে রাহো ও মিকি ভাইরাস চলচ্চিত্রে কাস্টিং ডিরেক্টরের ভূমিকায় দেখা গিয়েছিল। ২০১৩ সালে তিনি বোম্বে টকিজ চলচ্চিত্রে অভিনয়ও করেছিলেন।
২০১৫ সালে অভিষেক বন্দ্যোপাধ্যায় ফুড্ডু বয়েজ ও আগলি বার শিরোনামের দুইটি স্বল্পদৈর্ঘ্য চলচ্চিত্রে অভিনয় করেছিলেন। ২০১৫ সালে তিনি আম্রিকা ও গাব্বার ইজ ব্যাক চলচ্চিত্রে কাস্টিং ডিরেক্টর হিসেবে কাজ করেছিলেন। ২০১৬ সালে তাকে ডিয়ার ড্যাড, দো লাফাজোঁ কি কাহানি, রক অন ২ ও ইউ আর মাই সানডে চলচ্চিত্রে কাস্টিং ডিরেক্টরের ভূমিকা পালন করতে দেখা গিয়েছিল। ২০১৭ সালে তিনি ওকে জানু, টয়লেট: এক প্রেম কথা, সিক্রেট সুপারস্টার ও আজ্জি চলচ্চিত্রে কাস্টিং ডিরেক্টরের ভূমিকা পালন করেছিলেন। ২০১৭ সালে তাকে ফিল্লৌরি ও আজ্জি চলচ্চিত্রে অভিনয় করতে দেখা গিয়েছিল। ২০১৮ সালে তিনি পরী চলচ্চিত্রের চিত্রনাট্য লিখেছিলেন। ২০১৮ সালে তিনি ব্রিজ মোহন অমর রাহে চলচ্চিত্রে কাস্টিং ডিরেক্টর হিসেবে কাজ করেছিলেন। ২০১৮ সালে তাকে স্ত্রী চলচ্চিত্রে অভিনয় করতে দেখা গিয়েছিল। চলচ্চিত্রটিতে অভিনয়ের জন্য জি সিনে অ্যাওয়ার্ডস ২০১৯ এ সেরা কৌতুকাভিনেতার পুরস্কারের জন্য মনোনীত হয়েছিলেন। ২০১৯ সাকে তিনি কলঙ্ক চলচ্চিত্রে কাস্টিং ডিরেক্টরের ভূমিকায় কাজ করেছিলেন। ২০১৯ সালে তিনি অর্জুন পাতিয়ালা, ড্রিম গার্ল ও বালা চলচ্চিত্রে অভিনয় করেছিলেন।
চলচ্চিত্রের বাইরে তিনি ২০১৫ সালে টিভিএফ পিচার্স ও ২০১৮ সালে মির্জাপুর এর মত ওয়েব ধারাবাহিকে কাজ করেছেন। তিনি ও তার বন্ধু আনমল আহুজা "কাস্টিং বে" নামের একটি প্রতিষ্ঠান চালান যার মাধ্যমে তারা বিজ্ঞাপন, চলচ্চিত্র ও ওয়েব ধারাবাহিকের জন্য অভিনয়শিল্পী সরবরাহ করে থাকেন।  ২০১৭ সালে এটি প্রতিষ্ঠিত হয়েছিল।
আইসল্যান্ডের ভাষা
আইসল্যান্ডীয় ভাষা আইসল্যান্ডের জাতীয় ভাষা। প্রায় ৩ লক্ষ লোক এই ভাষায় কথা বলেন। সরকারী নথিপত্রে এই ভাষাই ব্যবহৃত হয়। তবে বিজ্ঞান গবেষণা পত্রিকাগুলি ইংরেজিতে ছাপিয়ে থাকে। স্কুল কলেজে শিক্ষার মাধ্যম আইসল্যান্ডীয় ভাষা।
মুহাম্মদ আমিন আলি পাশা
মেহমেদ এমিন আলি পাশা কন্সটান্টিনোপলে জন্মগ্রহণ করেন। তিনি একজন সরকারি কর্মকর্তার পুত্র ছিলেন। ফরাসি ভাষা জানা থাকায় ১৮৩৩ সালে উসমানীয় সাম্রাজ্যের অনুবাদ ব্যুরোর একটি পদে থাকাকালেই অল্পবয়সে তিনি কূটনীতিক দায়িত্ব পালনের উপযুক্ত ছিলেন। এরপর তিনি তুরস্কে কূটনীতিক সহকর্মী হিসেবে দায়িত্ব পালন করেন (১৮৩৪-৩৬)। পরবর্তীকালে ভিয়েনায় দূতাবাসের সেক্রেটারী হিসেবে নিয়োগ লাভ করেন। ১৮৪০ সালে স্বল্পকালের জন্য পররাষ্ট্র মন্ত্রী হন। ১৮৪১ থেকে ১৮৪৪ এ তিনি লন্ডনে রাষ্ট্রদূত হিসেবে দায়িত্ব পালন করেন। ১৮৪৬ সালে পুনরায় মোস্তফা রশিদ পাশার অধীনে পররাষ্ট্র মন্ত্রীর দায়িত্ব পান। ১৮৫২ সালে তাকে উজিরে আজমের পদে পদোন্নতি দেয়া হয়। তবে কয়েক মাস পর তিনি অবসর নেন।
আইসল্যান্ডের ভাষা
আইসল্যান্ডের স্কুলগুলিতে ১৯৯৯ সালের আগ পর্যন্ত দ্বিতীয় ভাষা হিসেবে ডেনীয় ভাষা পড়ানো হত। ১৯৯৯ থেকে এখন সে জায়গায় ইংরেজি পড়ানো হয়।
মুহাম্মদ আমিন আলি পাশা
১৮৫৪ সালে ক্রিমিয়ার যুদ্ধের সময় রশিদ পাশার অধীনে পররাষ্ট্র বিষয়ক দায়িত্ব পালনের জন্য তাকে পুনরায় নিয়োগ করা হয়। ১৮৫৫ সালে তিনি ভিয়েনা সম্মেলনে অংশগ্রহণ করেন। এই বছর তিনি পুনরায় এক বছরের জন্য উজিরে আজমের দায়িত্ব পালন করেন। এই পদে থাকাকালীন তিনি ১৮৫৬ সালের প্যারিস কংগ্রেসে পোর্টের প্রতিনিধিত্ব করেন এবং ক্রিমিয়ার যুদ্ধ সমাপ্তির শান্তিচুক্তি স্বাক্ষর করেন।
ইল্লিয়িন
ইল্লিয়িন বা ইল্লিয়ুন (عِلِّيِّين, عِلِّيُّون আক্ষরিক অর্থে: বেহেশত, উপরের জগত) একটি কুরআনের শব্দ যা দ্বারা "সবচেয়ে উঁচু" এবং "সর্বোচ্চ" স্থানগুলিকে নির্দেশ করা হয়েছে অর্থ্যাৎ জান্নাত, সপ্তম আসমানে আল্লাহর আরশ,  বা ভিন্ন ব্যাখ্যা হচ্চ্ছে, অনুুুুগ্রহ প্রাপ্তদের আবাসস্থল।  যার উল্লেখ সূরা আল-মুত্তাফিফিনে করা হয়েছে । ইল্লিয়িনের উল্টো হ'ল সিজ্জিন ।
আইসল্যান্ডের ভাষা
আইসল্যান্ডে অভিবাসী সংখ্যালঘু সম্প্রদায়গুলি ইংরেজি, ডেনীয়, সুয়েডীয় ও নরওয়েজীয় ভাষায় কথা বলে। এছাড়া ১৯৭০-এর দশকের শেষে অভিবাসনের ফলে দেশটিতে ভিয়েতনামীয়দের একটি ছোট সম্প্রদায়ের বসতি হয়েছে, যারা ভিয়েতনামীয় ভাষায় কথা বলে।
আইসল্যান্ডিক শুধুমাত্র জাতীয় ভাষা নয়, তবে ২০১১ সালে পার্লামেন্ট কর্তৃক গৃহীত আইন নং ৬১/২০১১ এর ভিত্তিতে এখন 'আইসল্যান্ডের সরকারী ভাষা'। আইসল্যান্ডিক ইশারা ভাষা ২০১১ সালে আইন দ্বারা সরকারীভাবে সাংবিধানিক অধিকার এবং আইসল্যান্ডিক বধির সম্প্রদায়ের প্রথম ভাষা সহ সংখ্যালঘু ভাষা হিসাবে স্বীকৃত হয়েছিল। ডেনিশ শাসনের সময়, ডেনীয় ভাষা আইসল্যান্ডের একটি সংখ্যালঘু ভাষা ছিল।
মুহাম্মদ আমিন আলি পাশা
জীবনের বাকি সময় তিনি উসমানীয় সাম্রাজ্যের প্রতিনিধিত্ব করেন। ১৮৫৭-৮, জুলাই ১৮৬১ ও ১৮৬১ এর নভেম্বর থেকে ১৮৬৭ পর্যন্ত পররাষ্ট্র মন্ত্রী এবং ১৮৫৮-৯ ও ১৮৬৭-৭১ এ উজিরে আজমের দায়িত্ব পালন করেন।
ইল্লিয়িন
উৎপত্তি
একটি বিশেষণ, যা দৃশ্যত অনেকটা সিজ্জিনের মতো উচ্চারিত হয়। আলিয়ার হল এর বহুবচন عَلِيّ), অর্থ "উচ্চ, উন্নত, উচ্চতর, দুর্দান্ত" । এটির মূল -লাম–ওয়া (ع ل و‎) থেকে এসেছে যার অর্থ উঁচু করে তোলা, উচ্চতর বা উন্নত হওয়া সম্পর্কিত। এটির খুব অনুরূপ হিব্রু শব্দ হল elyṓn (עֶלְיוֹן) এর অর্থ "ঊর্ধ্ব, শীর্ষ, উচ্চতম" বা "সর্বোচ্চ উচ্চ"। এটিও অনুরূপ মূলও থেকে উদ্ভূত তবে সরাসরি একজাতীয় নয় কেননা হিব্রু বহুবচন "-আইএম" দিয়ে শেষ হয়েছে।
মুহাম্মদ আমিন আলি পাশা
১৮৬৭ সালে প্যারিস প্রদর্শনীতে সুলতানের সফরের সময় তিনি সাম্রাজ্যের প্রতিনিধি হিসেবে নিয়োগ পান। সুলতান প্রথম আবদুল মজিদ ও আবদুল আজিজের সময়কালে আলি পাশা পশ্চিমা ধাচের সংস্কারের জন্য উদ্যোগী হন। ১৮৬৯ সালে ফুয়াদ পাশার মৃত্যুর পর তিনি পররাষ্ট্র মন্ত্রী ও উজিরে আজম, এই দুইটি পদকে একত্রীভূত করেন।
ইল্লিয়িন
শিয়া ঐতিহ্য
কিছু শিয়া ঐতিহ্য অনুসারে, আহলে বাইতকে ইল্লিয়িনের মাটি থেকেই সৃষ্টি করা হয়েছিল।
মুহাম্মদ আমিন আলি পাশা
তিনি একজন পণ্ডিত ও ভাষাবিদ ছিলেন। ইউরোপীয় শক্তিগুলোর কাছ থেকে তার দেশের স্বার্থ রক্ষার কূটনৈতিক দায়িত্ব তিনি সাফল্যের সাথে পালন করেন। ১৯ শতকে তুরষ্ককে উন্নত করার ব্যাপারে তিনি বদ্ধপরিকর ছিলেন তবে ব্যক্তিজীবনে তিনি ছিলেন কর্তৃত্বপ্রিয়। তিনি সংস্কারবাদী রাজনীতিক ছিলেন এবং তার প্রধানমন্ত্রীত্বকালে উসমানীয় সরকারের পাশ্চাত্যকরণের প্রক্রিয়া চালু হয়। তিন মাস অসুস্থ থাকার পর ১৮৭১ সালের ৭ সেপ্টেম্বর তিনি মৃত্যুবরণ করেন।
উজিরে আজম হিসেবে দায়িত্বপালনের সময়কাল
নিমোক্ত সময়কালে তিনি উজিরে আজমের দায়িত্ব পালন করেন।
জামাত
জামাত বা জামাআত (جماعه) একটি আরবি শব্দ, এর অর্থ সম্মেলন, দল, গোত্র, গোষ্ঠী, সমাবেশ ইত্যাদি। ইসলামের পরিভাষায় মুসলিমদের সম্মিলিত অবস্থাকে জামাত বলে।
হাদিস
"নবী সাঃ বলেন, “সাবধান! তোমাদের পূর্ববর্তী আহলে কিতাব ইয়াহুদী ৭১ ও খ্রিষ্টানরা ৭২ দলে বিভক্ত হয়েছে, আর এই মিল্লাত (উম্মত) ৭৩ দলে বিভক্ত হবে; ৭২ টি দল জাহান্নামে যাবে এবং একটি যাবে জান্নাতে আর সেটি হল জামাআত।”"
- আহমাদ হা/১৬৯৭৯; ইবনু মাজাহ হা/৩৯৯২; মিশকাত হা/১৭২।
"আহমাদ ইবন মানী (রহঃ) ....... ইবন উমার রাদিয়াল্লাহু আনহু থেকে বর্ণিত, তিনি বলেন, উমার রাদিয়াল্লাহু আনহু আমাদেরকে জাবিয়া নামক স্থানে ভাষণ দিয়েছিলেন। বলেছিলেন, হে লোকেরা, রাসূলুল্লাহ সাল্লাল্লাহু আলাইহি ওয়াসাল্লাম যেমন আমাদের মাঝে দাঁড়াতেন তেমনি আমি আজ তোমাদের মাঝে দাঁড়িয়েছি। তিনি বলেছেন, আমি তোমাদেরকে আমার সাহাবীগণ সম্পর্কে ওয়াসীয়ত করে যাচ্ছি। এরপর যারা তাদের পরে আসবে, এরপর হল তারা যারা তাদেরও পরে আসবে। এরপর মিথ্যার বিস্তৃতি ঘটবে। এমনকি একজন কসম করে বসবে অথচ তাকে কসম করতে বলা হয়নি। কোন সাক্ষী দিয়ে বসবে অথচ তাকে সাক্ষ্য দিতে বলা হয়নি। শুনে রাখ, কোন পুরুষ যেন কোন মহিলার সঙ্গে নিভৃতে একত্রিত না হয় অন্যথায় শয়তান অবশ্যই তৃতীয় জন হিসাবে হাযির থাকে। তোমরা অবশ্যই মুসলিম জামাআতকে আকড়ে ধরে থাকবে। বিচ্ছিন্নতা থেকে বেঁচে থাকবে। শয়তান একাকী জনের সাথে থাকে। আর দুই জন থেকে সে আরো দূরে থাকে। যে ব্যক্তি জান্নাতের সর্বোত্তম স্থান কামনা করে সে যেন জামাআতকে আকড়ে ধরে থাকে। নেক আমল যাকে আনন্দিত করে এবং মন্দ আমল যাকে দুঃখিত করে সেই হল মু’মিন। সহীহ, ইবনু মাজাহ ২৩৬৩, তিরমিজী হাদিস নম্বরঃ ২১৬৫ /২১৬৮"
"ইবনু ’আব্বাস (রাঃ) হতে বর্ণিত। তিনি বলেন, নবী সাল্লাল্লাহু আলাইহি ওয়াসাল্লাম বলেছেনঃ কেউ যদি তার আমীর (ক্ষমতাসীন) থেকে এমন কিছু দেখে, যা সে অপছন্দ করে, তাহলে সে যেন ধৈর্য ধরে। কারণ, যে কেউ জামা’আত থেকে এক বিঘত পরিমাণ দূরে সরে মারা যাবে, তার মৃত্যু হবে জাহিলীয়্যাতের মৃত্যু।"
- বুখারী, ৭০৫৩
এ হাদীসের ব্যাখ্যায় মদীনা ইসলামী বিশ্ববিদ্যালয়ের কতিপয় আলেমগণ বলেন, এখানে জামাআত বলতে কুরআন ও সুন্নাহর অনুসারীদের বুঝানো হয়েছে, এবং সে কারণে কোরআন আর সুন্নাহ ব্যতীত আর কোন কিছুতেই সমগ্র মুসলিম উম্মাহ একমত হবে না।
জামাতের নামাজ
জামাতের নামাজ মুসলিম পুরুষদের একটি জামাতবদ্ধ নামাজ যা তারা ফরজ নামাজ, ঈদের নামাজ, তারাবীহর নামাজ, জানাজার নামাজ সহ বিভিন্ন নামাজের সময় পালন করে থাকে।
ফ্রেড জিনেমান
আলফ্রেড জিনেমান (২৯ এপ্রিল ১৯০৭ - ১৪ মার্চ ১৯৯৭) ছিলেন অস্ট্রিয়ায় জন্মগ্রহণকারী মার্কিন চলচ্চিত্র পরিচালক ও প্রযোজক। তিনি লোমহর্ষক, পশ্চিমা ধাঁচের, নোয়া চলচ্চিত্র, ও সাহিত্যের উপযোগকরণসহ বিভিন্ন ধরনের চলচ্চিত্র নির্মাণ করে চারটি একাডেমি পুরস্কার অর্জন করেছেন। পঞ্চাশ বছরের কর্মজীবনে তিনি ২৫টি পূর্ণদৈর্ঘ্য চলচ্চিত্র নির্মাণ করেছেন।
তার নির্মিত উল্লেখযোগ্য চলচ্চিত্রসমূহ হল দ্য সার্চ (১৯৪৮), দ্য মেন (১৯৫০), হাই নুন (১৯৫২), ফ্রম হিয়ার টু ইটার্নিটি (১৯৫৩), ওকলাহোমা! (১৯৫৫), দ্য নান্‌স স্টোরি (১৯৫৯), আ ম্যান ফর অল সিজন্স (১৯৬৬), দ্য ডে অব দ্য জ্যাকল (১৯৭৩), ও জুলিয়া (১৯৭৭)। তার নির্মিত চলচ্চিত্রসমূহ ৬৫টি বিভাগে অস্কারের মনোনয়ন পেয়েছে ও ২৪টি পুরস্কার জিতেছে।
জিনেমানের পরিচালনায় অভিনয় করে ১৯ জন অভিনয়শিল্পী অস্কারের মনোনয়ন লাভ করেছেন, তন্মধ্যে রয়েছেন ফ্রাঙ্ক সিনাত্রা, মন্টগামারি ক্লিফট, অড্রি হেপবার্ন, গ্লিনিস জন্স, পল স্কোফিল্ড, রবার্ট শ, ওয়েন্ডি হিলার, জেসন রবার্ডস, ভানেসা রেডগ্রেভ, জেন ফন্ডা, গ্যারি কুপার, ও ম্যাক্সিমিলিয়ান শেল।
প্রারম্ভিক জীবন
জিনেমান ১৯০৭ সালের ২৯ এপ্রিল রৎসেৎসোভে জন্মগ্রহণ করেন।  তার পিতা অস্কার জিনেমান একজন ডাক্তার ছিলেন এবং তার মাতা আনা (ফেইওয়েল)।  তার পিতামাতা অস্ট্রীয় ইহুদি ছিলেন। তার এক ছোট ভাই ছিল। শৈশবে অস্ট্রিয়ায় থাকাকালীন তিনি সঙ্গীতজ্ঞ হতে চেয়েছিলেন, কিন্তু পরবর্তীকালে ১৯২৭ সালে আইন বিষয়ে স্নাতক ডিগ্রি অর্জনের জন্য ভিয়েনা বিশ্ববিদ্যালয়ে ভর্তি হন।
আইন বিষয়ে অধ্যয়নকালে তিনি চলচ্চিত্রের প্রতি আকৃষ্ট হন এবং তার পিতামাতাকে প্যারিসে চলচ্চিত্র নির্মাণ নিয়ে পড়ার বিষয়ে রাজি করান। প্যারিসে একোল তেকনিক দ্য ফোতোগ্রাফি এ সিনেমাতোগ্রাফিতে এক বছর পড়ার পর তিনি চিত্রগ্রাহক হন এবং বার্লিনে কয়েকটি চলচ্চিত্রে কাজ পান। পরবর্তীকালে তিনি হলিউডে অভিবাসিত হন। তার পিতামাতা দুজনেই ইহুদি গণহত্যার স্বীকার হন।
পরিচালনার ধরন
জিনেমানের প্রামাণ্য চলচ্চিত্র নির্মাণের প্রশিক্ষণ ও তার ব্যক্তিগত জীবন "সামাজিক বাস্তববাদী" হিসেবে তার পরিচালনার পদ্ধতিতে অবদান রেখেছিল। ১৯৩৭ থেকে ১৯৪২ সালে তার শুরুর দিকের চলচ্চিত্রে তিনি এই পদ্ধতি ব্যবহার শুরু করেন। ১৯৫২ সালে তার শ্রেষ্ঠকর্ম হিসেবে বিবেচিত হাই নুন চলচ্চিত্রে তিনি পর্দা সময়ের সাথে বাস্তব সময়ের সমন্বয় ঘটিয়ে টানটান উত্তেজনাপূর্ণ আবহ তৈরি করেছিলেন।
জিনেমানের পরিচালিত হাই নুন (১৯৫২), ফ্রম হিয়ার টু ইটার্নিটি (১৯৫৩), দ্য নান্‌স স্টোরি (১৯৫৯), আ ম্যান ফর অল সিজন্স (১৯৬৬), ও জুলিয়া (১৯৭৭)-সহ অধিকাংশ চলচ্চিত্রই নাট্যধর্মী ধারার এবং এগুলোতে কোন একাকী ও নীতিসম্পন্ন ব্যক্তির বিয়োগান্ত ঘটনাবলি দেখানো হয়েছে।
অ্যালিসা মিলানো
প্রাথমিক জীবন
অ্যালিসা জেইন মিলানো ১৯৭২ সালের ১৯ ডিসেম্বর নিউ ইয়র্ক শহরের ব্রুকলিন বেনসনহার্স্ট অঞ্চলে জন্মগ্রহণ করেছিলেন। তিনি ফ্যাশন ডিজাইনার লিন মিলানো এবং চলচ্চিত্রের সংগীত সম্পাদক থমাস এম মিলানোর কন্যা। তিনি একজন ইতালীয় বংশোদ্ভূত এবং কোরি নামে তার এক ভাই আছে, যিনি তার দশ বছরের ছোট। তিনি ক্যাথলিকে বেড়ে ওঠেন।
ব্যক্তিগত জীবন
১৯৯৮ সালে, মিলানো তার চলচ্চিত্র থেকে নগ্ন ছবি ব্যবহার করার জন্য পর্ণ ওয়েবসাইটের বিরুদ্ধে মামলা করেছিলেন।
গাজোল
গাজোল  ভারতের পশ্চিমবঙ্গ রাজ্যের একটি শহর।এই শহরটি পশ্চিমবঙ্গের উত্তর অংশের মালদা জেলাতে অবস্থিত এবং গাজোল মালদা জেলার একটি গুরুত্বপূর্ণ শহর।শহরটির মধ্য দিয়ে ৩৪ নং জাতীয় সড়ক (ভারত) বিস্তৃত হয়েছে।
অ্যালিসা মিলানো
ব্যক্তিগত জীবন
২০০৪ সালের একটি সাক্ষাৎকারে, মিলানো ব্যাখ্যা করেছিলেন যে তিনি কীভাবে তার পঠনবিকার নিয়ে কাজ করেন: "টেলিপ্রম্পটার থেকে পড়ার সময় আমি শব্দে হোঁচট খেয়েছিলাম। স্যার জন গিলগুড এর সাথে আমি কয়েক বছর আগে দ্য ক্যানটারভিল ঘোস্ট-এ কাজ করেছি, তিনি আমাকে দারুণ পরামর্শ দিয়েছিল। যখন আমি জিজ্ঞাসা করলাম কীভাবে তিনি তার নাটকাদি মুখস্থ করেন, তিনি বললেন, 'আমি সেগুলো লিখে রাখি।' আমি আজ পর্যন্ত সেই পদ্ধতি ব্যবহার করি। এটা শুধু আমাকে শব্দগুলোর সাথে পরিচিত করে না, এটা তাদের আমার নিজের করে তোলে।"
গাজোল
যোগাযোগ
শহরটি মালদা জেলার মাঝে বা কেন্দ্রে অবস্থিত।এই শহর থেকে জেলার প্রায় সমস্ত গুরুত্বপূর্ণ শহর বা জনপদ যুক্ত রয়েছে।গাজোল থেকে হিলি, ডালখোলা, বালুরঘাট ও মালদা শহরে বাস পরিসেবা রয়েছে। এছাড়া জেলার বিভিন্ন অংশে গাজোল থেকে যাত্রী পরিবহন ব্যবস্থা রয়েছে। শহরটি এন এইচ ৩৪ ও এন এইচ ৫১২ এর সংযোগ স্থলে অবস্থিত। এছাড়া শহরটি থেকে বহু সড়ক জেলার বিভিন্ন প্রান্তে ছড়িয়ে পড়েছে।
অ্যালিসা মিলানো
ব্যক্তিগত জীবন
এক বছর ডেটিং করার পর, মিলানো ২০০৮ সালের ডিসেম্বরে সিএএ-এর প্রতিনিধি ডেভিড বুগলিয়ারির সাথে বাগদান করেন। ২০০৯ সালের ১৫ আগস্ট নিউ জার্সিতে বুগলিয়ারির পৈৃ্ত্যিক বাড়িতে তাদের বিয়ে হয়। ২০১১ সালের ১৫ আগস্ট, তাদের একটি ছেলে এবং ২০১৪ সালের সেপ্টেম্বরে তাদের একটি মেয়ে হয়।
২০১৫ সালে, মিলানো ওয়েস্ট হলিউডে তার কনডমিনিয়াম বিক্রি করে ক্যালিফোর্নিয়ার বেল ক্যানিয়নে চলে যান, সেখানে তার নিজ জমি ও তার নয়টি ঘোড়া, আটটি মুরগি, দুটি খরগোশ এবং পাঁচটি কুকুর ছিল।
২০১৭ সালে, মিলানো তার ব্যবসায়িক ব্যবস্থাপকের বিরুদ্ধে ১ কোটি ডলারের মামলা করেন।
২০২০ সালের আগস্টে, মিলানো প্রকাশ করেছিলেন যে তার কোভিড ১৯ এর পরীক্ষা পজিটিভ হয়েছে। এক বছর পরে, তিনি একটি গাড়ি দুর্ঘটনায় আহত হন। গাড়িটি তার চাচা চালাচ্ছিল এবং তার গুরুতর অবস্থা হয়েছিল। গাড়িটি অন্য লেনে দিক পরিবর্তনের জন্য দুর্ঘটনায় পড়ে।
দ্য পিকচার অফ ডোরিয়ান গ্রে
দ্য পিকচার অফ ডোরিয়ান গ্রে (ইংরেজি: The Picture of Dorian Gray; বাংলায় ডোরিয়ান গ্রে’র ছবি) হল অস্কার ওয়াইল্ডের একটি দার্শনিক উপন্যাস। এই উপন্যাসটি প্রথম সম্পূর্ণ আকারে প্রকাশিত হয় "লিপিনকট’স মান্থলি ম্যাগাজিন"-এর জুলাই ১৮৯০ সংখ্যায়। প্রথম দিকে পত্রিকার সম্পাদক উপন্যাসটি ছাপতে ভয় পেয়েছিলেন। তাঁর মনে হয়েছিল এর আখ্যানভাগটি অশ্লীল। তাই প্রকাশের পূর্বে ওয়াইল্ডের অজ্ঞাতসারেই তিনি উপন্যাসটি থেকে প্রায় পাঁচশোটি শব্দ বাদ দেন। এতদসত্ত্বেও দ্য পিকচার অফ ডোরিয়ান গ্রে ব্রিটিশ গ্রন্থ সমালোচকদের নৈতিক সংবেদনশীলতাকে আঘাত করেছিল। তাঁদের কেউ কেউ এও বলেছিলেন যে, জনসাধারণের নৈতিকতা রক্ষাকারী আইন অমান্য করার অপরাধে অস্কার ওয়াইল্ডের বিরুদ্ধে আইনি ব্যবস্থা নেওয়া উচিত। এর প্রত্যুত্তরে ওয়াইল্ড অদম্য মনোভাব নিয়ে ব্রিটিশ সংবাদমাধ্যমে তাঁর উপন্যাস ও শিল্পকলার পক্ষে সওয়াল করেন। যদিও পরের বছর গ্রন্থাকারে বইটি প্রকাশের আগে তিনি নিজেই বইটির সর্বাধিক বিতর্কিত কিছু উপাদান বাদ দেন।
দ্য পিকচার অফ ডোরিয়ান গ্রে উপন্যাসটির একটি দীর্ঘতর ও সংশোধিত সংস্করণ ১৮৯১ সালে গ্রন্থাকারে প্রকাশিত হয়। এই সংস্করণে সূত্রাকারে একটি মুখবন্ধ ছিল। পূর্ববর্তী বছরে সংবাদমাধ্যমে উপন্যাসটির পক্ষে যে আত্মপক্ষ সমর্থন করেন, তারই কিয়দংশের ভিত্তিতে শিল্পীর অধিকার ও শিল্পের জন্যই শিল্প— এই তত্ত্বের সমর্থনে তিনি এই মুখবন্ধটি রচনা করেছিলেন। মুখবন্ধটির বিষয়বস্তু, রচনাভঙ্গি ও উপস্থাপনা এটির নিজস্ব অধিকারের ক্ষেত্রে সাহিত্য ও শিল্পের ইস্তেহার হিসেবে এটিকে বিখ্যাত করে তোলে। ১৮৯১ সালের এপ্রিল মাসে ওয়ার্ড, লক অ্যান্ড কোম্পানি গ্রন্থটির সংশোধিত সংস্করণ প্রকাশ করে। উল্লেখ্য, এই কোম্পানিই আগের বছর উপন্যাসটির সংক্ষিপ্ততর, অধিকতর জ্বালাময়ী পত্রিকা সংস্করণটি পরিবেশনার দায়িত্বে ছিল।
দ্য পিকচার অফ ডোরিয়ান গ্রে হল অস্কার ওয়াইল্ডের লেখা একমাত্র উপন্যাস। এই উপন্যাসটির একাধিক পাঠান্তর পাওয়া যায়: ১৮৯০ সালের পত্রিকা সংস্করণটির (১৩টি অধ্যায়ে) গুরুত্বপূর্ণ উপাদানগুলি পত্রিকা সম্পাদক জে. এম. স্টডার্ট প্রকাশের পূর্বে বাদ দেন। মূল "আনসেনসর্ড" সংস্করণ, যেটি লিপিনকট’স মান্থলি ম্যাগাজিন-এ প্রকাশের জন্য দাখিল করা হয়েছিল (এটিও ১৩টি অধ্যায়ে রচিত এবং এতে ওয়াইল্ডের মূল রচনাটি অবিকৃত ছিল), সেটি ২০১১ সালে হার্ভার্ড ইউনিভার্সিটি প্রেস থেকে প্রকাশিত হয়। অন্য একটি সংস্করণ ১৮৯১ সালে গ্রন্থাকারে প্রকাশিত হয়েছিল (২০টি অধ্যায়ে)। ১৯শ শতাব্দীর সাহিত্য হিসেবে দ্য পিকচার অফ ডোরিয়ান গ্রে হল গথিক কথাসাহিত্যের এমন একটি নিদর্শন যার বিষয়বস্তু ফাউস্ট থেকে গভীরভাবে ব্যাখ্যাত হয়েছে।
সারাংশ
ডোরিয়ান গ্রে’র সৌন্দর্যে মুগ্ধ হয়ে চিত্রশিল্পী বাসিল হলওয়ার্ড ডোরিয়ান একটি পূর্ণদৈর্ঘ্যের তৈলচিত্র আঁকেন। হলওয়ার্ড বিশ্বাস করতেন, ডোরিয়ানের সৌন্দর্য চিত্রকর হিসেবে তার শিল্পকলায় এক নতুন ধারার জন্ম দিয়েছে। বাসিলের মাধ্যমে ডোরিয়ানের সঙ্গে লর্ড হেনরি ওটনের পরিচয় হয়। কিছুদিনের মধ্যেই ডোরিয়ান লর্ড ওটনের আনন্দবাদী দৃষ্টিভঙ্গিতে মুগ্ধ হন। লর্ড ওটন মনে করতেন, সৌন্দর্য ও ইন্দ্রিয়সুখ চরিতার্থ করাই জীবনের পরম পুরুষার্থ।
ডোরিয়ান বুঝতে পারেন, তার সৌন্দর্য একদিন আর থাকবে না। তাই তিনি নিজের আত্মা বিক্রি করে দেওয়ার ইচ্ছা প্রকাশ করেন, যাতে সেই তৈলচিত্রটি বার্ধক্যগ্রস্ত হয়ে পড়ে এবং তিনি চিরসুন্দর থেকে যান। তার ইচ্ছা পূর্ণ হয়। ডোরিয়ান যুবক ও রূপবান থেকে লম্পট জীবন যাপন করতে শুরু করেন। অন্যদিকে তার তৈলচিত্রটি বার্ধক্যগ্রস্ত হতে থাকে এবং প্রত্যেকটি আত্ম-বিধ্বংসী পাপের হিসেব রাখে।
দীপিকা সিং
দীপিকা সিং (জন্ম: ২৬ জুলাই, ১৯৮৯) একজন ভারতীয় টেলিভিশন অভিনেত্রী। তিনি স্টার প্লাসের ধারাবাহিক দিয়া অর বাতি হাম-এ সন্ধ্যা চরিত্রে অভিনয় করার জন্য পরিচিত।
প্রাথমিক জীবন
দীপিকা পাঞ্জাব টেকনিক্যাল ইউনিভার্সিটিতে মার্কেটিং বিষয়ে স্নাতকোত্তর অর্জন করেছেন।
কর্মজীবন
দীপিকা ২০১১ সালে স্টার প্লাসের জনপ্রিয় ধারাবাহিক দিয়া অর বাতি হাম-এ সন্ধ্যা কোঠারি চরিত্রে অভিনয় দিয়ে টেলিভিশনে অভিষেক করেন। ২০১৬ সালের সেপ্টেম্বর পর্যন্ত ধারাবাহিকটির সম্প্রচার শেষ না হওয়া পর্যন্ত তিনি পাঁচ বছর এই চরিত্রে অভিনয় করেছিলেন। ২০১৮ সালে তাকে দ্য রিয়েল সোলমেট নামে একটি ওয়েব ধারাবাহিকে দেখা গিয়েছিল। তিনি ২০১৪ এবং ২০১৯ সালে একতা কাপুরের বক্স ক্রিকেট লীগের অংশগ্রহণকারীও ছিলেন। ২০১৯ সালে দীপিকা টেলিভিশন অভিনয়ে পুনরায় ফিরে এসেছিলেন এবং তিনি কালার্স টিভির অতিপ্রাকৃত ধারাবাহিক ''কবচ ... মহাশিবরাত্রি''-তে যমজ বোন সন্ধ্যা এবং সাক্ষি পাটবর্ধনের দ্বৈত চরিত্রে অভিনয় করেছিলেন।
ব্যক্তিগত জীবন
দীপিকা তার টেলিভিশন ধারাবাহিকের পরিচালক রোহিত রাজ গোয়েলকে ২০১৪ সালের ২ মে বিয়ে করেছিলেন। ২০১৭ সালের জানুয়ারীতে তিনি গণমাধ্যম এবং তার ভক্তদের কাছে তার গর্ভাবস্থার সংবাদ প্রকাশ করেছিলেন। ২০১৭ সালের মে মাসে তিনি একটি বাচ্চা ছেলের জন্ম দিয়েছিলেম এবং অভিনয় থেকে কিছুটা বিরতি নিয়েছিলেন।
দীপিকা ধ্রুপদী ওড়িশি নৃত্য সম্পর্কে প্রশিক্ষণ নিচ্ছেন।
চলচ্চিত্র উৎসবের তালিকা
মহাদেশ অনুযায়ী উল্লেখযোগ্য চলচ্চিত্র উৎসবের তালিকা নিচে দেওয়া হল
একোস (পিংক ফ্লয়েডের গান)
"একোস" ইংরেজ রক ব্যান্ড পিংক ফ্লয়েডের একটি গান, এবং তাদের ১৯৭১ সালের মেডল অ্যালবামের ষষ্ঠ এবং সর্বশেষ ট্র্যাক। ব্যান্ডটির চার জন সদস্যের সমন্বয়ে গানটি ১৯৭০ সালে রচিত হয়েছিল। বেশ কয়েকটি বর্ধিত ইনস্ট্রুমেন্টাল প্যাসেজ ধারণকারী গানটি মূলত পরিবেষ্টিত সাউন্ড এফেক্ট, এবং সঙ্গীতধর্মী অচিন্তিত রচনা যার চলমান স্থিতকিাল ২৩:৩১ মিনিট। এবং দ্বিতীয় পাশ গঠিত সম্পূর্ণ ভাইনাল ও ক্যাসেট রেকর্ডিংয়ে।
তথ্যসূত্র
উৎস
জগমোহন দাস
জগমোহন দাস মধ্য প্রদেশ রাজ্যের একজন ভারতীয় রাজনীতিবিদ ছিলেন।  তিনি ১৯৫৭ এবং ১৯৬২ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভায় অরং বিধানসভা কেন্দ্রের প্রতিনিধিত্ব করেছিলেন।